Купите се, друге, на седељку
Купите се, друге, на седељку,
Да кунемо свињареву мајку,
Што родила свињара ђавола.
Кад девојке на водицу иду,
Он све свиње на гомилу скупља.
Па девојке на водицу враћа.
Куни, селе, обе да кунемо,
Не би ли се мајци обесио
О зло дрво, девојачко грло,
Љут конопац — девојачка коса.

Извор  
Бушетић, Т. М. 1902. Српске народне песме и игре с мелодијама из Левча. Музиколошки институт САНУ: Београд. стр 35-36.

Седелачке песме